CELEX: 62014TN0359
Language: bg
Date: 2014-05-27 00:00:00
Title: Дело T-359/14: Жалба, подадена на 27 май 2014 г.  — Federación Nacional de Cafeteros de Colombia/СХВП — Accelerate (COLOMBIANO COFFEE HOUSE)

4.8.2014   
            
            
               BG
            
            
               Официален вестник на Европейския съюз
            
            
               C 253/44
            
         Жалба, подадена на 27 май 2014 г. — Federación Nacional de Cafeteros de Colombia/СХВП — Accelerate (COLOMBIANO COFFEE HOUSE)
   (Дело T-359/14)
   2014/C 253/59
   Език на жалбата: испански
   
      Страни
   
   
      Жалбоподател: Federación Nacional de Cafeteros de Colombia (Богота, Колумбия) (представители: A. Pomares Caballero и M. Pomares Caballero, abogados)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Accelerate s.a.l. (Бейрут, Либия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да измени решението на пети апелативен състав на Службата за хармонизация във вътрешния пазар (марки, дизайни и модели) от 27 март 2014 г. по преписка R 1200/2013-5 като обяви, че са изпълнени условията за прилагане както на относителното основание за недействителност по член 53, параграф 1, буква в) от Регламент № 207/2009, на абсолютното основание за недействителност по член 52, параграф 1, буква а) от Регламент № 207/2009, така и на основанието за недействителност, предвидено в член 14 от Регламент № 510/2006, по отношение на всички продукти и услуги, срещу които е насочено искането за обявяване на недействителност,
            
         
               —
            
            
               при условията на евентуалност, да се отмени обжалваното решение, в частта му, с която се отхвърля искането за обявяване на недействителност за продуктите „Кафе, чай, какао и заместители на кафе; Ориз; Тапиока и саго; Брашно и произведения от зърнени храни; Хляб, сладкиши и захарни изделия; Сладоледи; Захар, мед, меласа; Мая, бакпулвер; Сол; Горчица; Оцет, сосове (подправки); Подправки; Лед“ от клас 30 и за услугите „Ресторантьорство; Временно настаняване“ от клас 43, и
            
         
               —
            
            
               при всички случаи, да се осъди СХВП да заплати направените от нея съдебни разноски, както и тези на жалбоподателя.
            
         
      Правни основания и основни доводи
   
   
      Регистрирана марка на Общността, предмет на искането за обявяване на недействителност: фигуративна марка със словни елементи „COLOMBIANO COFFEE HOUSE“ за продукти и услуги от класове 30 и 43 — марка на Общността № 4 635 553
   
      Притежател на марката на Общността: Accelerate s.a.l.
   
      Страна, която иска обявяване на недействителността на марката на Общността: жалбоподателят
   
      Основание на искането за обявяване на недействителност: защитено географско указание „Café de Colombia“
   
      Решение на отдела по отмяна: отхвърля искането за обявяване на недействителност
   
      Решение на апелативния състав: отхвърля жалбата
   
      Изложени правни основания:
   
               —
            
            
               нарушение на член 14 от Регламент № 510/2006,
            
         
               —
            
            
               нарушение на член 8, параграф 4 от Регламент № 207/2009 във връзка с член 13 от Регламент № 510/2006,
            
         
               —
            
            
               нарушение на съществени процесуални правила поради липсата на мотиви,
            
         
               —
            
            
               нарушение на член 7, параграф 1, буква к) от Регламент № 207/2009,
            
         
               —
            
            
               нарушение на член 7, параграф 1, буква ж) от Регламент № 207/2009.